**ขอเชิญร่วมปฏิบัติธรรมและถวายผ้าป่าสามัคคี**

 **ฉลองพระมหาเจดีย์พระพุทธเจ้า ๗ พระองค์**

**ณ สถานปฏิบัติธรรมป่าวิเวกสิกขาราม อำเภอพล จังหวัดขอนแก่น**

 **วันอาทิตย์ที่ ๒๗ พฤษภาคม พ.ศ. ๒๕๖๑ เวลา ๑๑.๐๐ น.**

 ด้วยสถานปฏิบัติธรรมป่าวิเวกสิกขาราม ได้ก่อสร้างพระมหาเจดีย์พระพุทธเจ้า ๗ พระองค์เสร็จแล้ว ภายในบรรจุพระบรมสารีริกธาตุพระพุทธเจ้า ๗ พระองค์ พระธาตุพระปัจเจกพุทธเจ้าทั้งหลาย พระอรหันตธาตุทั้งหลาย และประดิษฐานพระพุทธรูปหยกเขียวเป็นพระประธาน เพื่อเป็นสถานที่สักการะบูชา เจริญพระกรรมฐาน ขออานุภาพพระรัตนตรัยช่วยส่งเสริมจิตตภาวนา ย่อมเป็นเหตุให้เกิดประโยชน์และความสุข แก่มนุษย์ เทวดา พรหมทั้งหลาย ให้ถึงเทวสมบัติ พรหมสมบัติ นิพพานสมบัติ การบูชาที่พระพุทธเจ้าสรรเสริญนั้นคือปฏิบัติบูชา จึงขอเชิญพุทธบริษัททุกท่านร่วมฉลองพระมหาเจดีย์เนื่องในโอกาสสร้างเสร็จ และเทศกาลวันวิสาขบูชา ด้วยการปฏิบัติบูชา บำเพ็ญกุศล ทาน ศีล ภาวนา น้อมถวายเป็นพุทธบูชาแด่พระพุทธเจ้าทุกพระองค์

 ขออานุภาพสมเด็จพระพุทธเจ้าองค์ปฐมสิขีทศพลที่ ๑ พระพุทธเจ้าทุกพระองค์ พระปัจเจกพุทธเจ้าทุกพระองค์ พระรัตนตรัย และอำนาจบุญกุศลที่ได้ทำในครั้งนี้ ขอให้บ้านเมืองสงบ เศรษฐกิจประเทศรุ่งเรือง ภัยอันตรายทั้งปวงสลายไป ให้ประชาชนทั้งหลายมีจิตเป็นกุศล อยู่ในศีลธรรม มีสัมมาทิฏฐิ ผู้ใดเห็นผิด ก็ขอให้ละวางความเห็นลง ให้พิจารณาเพื่อที่จะเห็นถูก ขออุทิศให้ผู้ที่มืดบอดอวิชชาครอบงำ และให้เลิกปรามาสพระพุทธเจ้า ให้มีจิตน้อมเข้ามารับฟังคำสอนของพระพุทธเจ้า และขอให้ท่านทั้งหลายมีความเจริญทั้งทางโลก และทางธรรม พ้นจากกองทุกข์เข้าถึงพระนิพพาน.

 คณะพุทธบริษัทสมเด็จพระพุทธเจ้าองค์ปฐมสิขีทศพลที่ ๑

**กำหนดการ**

วันที่ ๒๕ พ.ค.- ๓๐ พ.ค.๖๑ บวชเนกขัมมะชีพราหมณ์ ปฏิบัติธรรมถวายเป็นพุทธบูชา

วันที่ ๒๖ พ.ค.๖๑ เวลา ๐๙.๐๐-๑๐.๐๐ น. บวงสรวงบูชาพระรัตนตรัย

วันที่ ๒๗ พ.ค.๖๑ เวลา ๑๑.๐๐ น. ถวายภัตตาหารเพล ถวายผ้าป่าสามัคคีฉลองพระมหาเจดีย์ฯ

 กรวดน้ำอุทิศให้ญาติทุกภพทุกชาติ เปรต สัมภเวสี เทวดา พรหม ทั้ง ๓โลก

**หมายเหตุ** ท่านที่ไม่สามารถมาร่วมงานได้ สามารถโอนปัจจัยเข้าบัญชี

1.พระวิชัย ศิริผลหลาย ธ.ทหารไทย สาขาบ้านไผ่ เลขที่ 384-2-38156-2(ธ.เดียวกันไม่เสียค่าโอน)

2.พระวิชัย ศิริผลหลาย บัญชีออมทรัพย์ ธ.ไทยพาณิชย์ สาขาเมืองพล เลขที่ 792-213143-4

 และกรุณาแจ้งให้ทราบด้วย เพื่อจะได้นำปัจจัยเข้ากองผ้าป่า ที่เบอร์โทรแม่ชีรุ่ง 08-4603-0946